Биыл мектеп ғимаратын шарлармен безендіруге рұқсат етілмейді - министрлік
DATE: 13:27, 25 Тамыз 2022 | GMT +5
TITLE: Биыл мектеп ғимаратын шарлармен безендіруге рұқсат етілмейді - министрлік
URL: https://kaz.inform.kz/news/biyl-mektep-gimaratyn-sharlarmen-bezendiruge-ruksat-etilmeydi-ministrlik_a3971081/
META: DATE: 13:27, 25 Тамыз 2022 | GMT +5
TOTAL WORDS: 169
AUTHOR(S):
TEXT: «Қыркүйектің бірінші күні білім беру ұйымдарында білім күніне арналған салтанатты жиын өтеді. Өңірлік білім басқармалары жаңа 2022-2023 оқу жылын жариялайтын іс-шараның жоғары идеялық-құндылық мазмұнын қамтамасыз ету мақсатында қажетті іс-қимылдарды үйлестіреді», -деп жазылған мәліметте. Сондай-ақ салтанатты жиын өткізу кезінде бірқатар мерекелік рәсім өткізуге рұқсат етілмейтіні айтылған. «Салтанатты жиынды өткізу түрін, қатысушылар құрамын білім беру ұйымдары дербес айқындайды. Аниматорларды, мерекелік агенттіктерді, әртістерді, мерекелік іс-шараларды өткізу үшін ақылы жеке студияларды тартуға; мерекелік дастархандар жаюға; мектеп ғимараты мен аумағын шарлармен безендіруге рұқсат етілмейді. Мемлекеттік туды алып шығу және гимнді орындау Қазақстан Республикасының мемлекеттік рәміздерін пайдалану тәртібіне сәйкес жүргізіледі», - деп жазады ведомствоның баспасөз қызметі. Министрлік БАҚ-та тараған кейбір мәліметтер туралы да түсініктеме берді. «Балаларға экологиялық тәрбие беру, қоршаған ортаны ластамау, табиғат пен жануарларға қамқор болу мақсатында салтанатты жиын кезінде шарлар мен көгершіндерді пайдалану ұсынылмайды», - деп жазылған ресми мәліметте. Бұған дейін Ы. Алтынсарин атындағы Ұлттық білім академиясы 2022-2023 жылғы оқу жылында білім беру үрдісін ұйымдастыру тәртібін белгілейтін әдістемелік-нұсқау хаттың мәтінін жариялаған болатын. Аталған құжатта мектепішіндегісалтанатты жиындарға шар менкөрершін ұшыру сияқты атрибутикаларды қолданбау ұсынылған
